Navarra Suma talde parlamentarioari atxikiriko foru parlamentari Jorge Esparza Garrido jaunak idatzizko galdera egin du (PES-00027), non honako informazio hau eskatzen baitio Nafarroako Gobernuari:

1.- Egin al da jada Nafarroako II. Boluntariotza Planaren (2022-2023) tarteko ebaluazioa –dokumentu horretan 2022ko abendurako aurreikusita zegoen–?

2.- Ezezkoan, zertan da prozesua eta noizko espero da ebaluazioa eskura egotea?

Lehenik eta behin, Nafarroako II. Boluntariotza Planaren (2022-2023) tarteko ebaluazioa dela-eta erakutsi duzun interesa eskertu nahi dizut.

2022ko abenduan hasi ziren Nafarroako II. Boluntariotza Planaren (2022-2023) tarteko ebaluazioa egiteko lanak, eta plan horren gaineko informazioa eta kontuak ematen dituen Nafarroako Gobernuaren Gobernu Irekiaren webgunean, berriz, orain dela gutxi.

Honako hau da, zehazki: tarteko ebaluazioan sartzeko esteka:  
https://gobiernoabierto.navarra.es/sites/default/files/evaluacion\_intermedia\_iiplanvoluntariadonavarra.pdf

Orobat gogorarazi behar dizut webgune horretan ikusten ahalko duzula planeko ekintzen betetzea zertan den, planean berean konpromiso hori hartu baitzen eta sei hilean behin gaurkotzen baita, planean ezarritakoarekin bat.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2023ko otsailaren 14an

El Consejero de Presidencia, Igualdad, Función Pública e Interior: Javier Remírez Apesteguía